ESSAI SUR LA POESIE FRANÇAISE 
Chascuns se doit enforcier 
De Dieu servir, jà ni soit li talens; 
Et la chair vaincre et plagier , 
Que tousjours est de pechié désirans, 
Et lors voit Diex la doble penilence. 
Helas! se nus se doit sauver dolans, 
Dont' doit par droit ma mérité estre grans , 
Quar plus dolans ne s’en part nus de France. 
Nous qui robiés les Croisiés, 
Ne despendés mie l’avoir ainsi; 
Annemis de Dieu sériés. 
Et que porront dire si annemi, 
Là où li saint trembleront de doutance 
Davant celui qui onques ne menti? 
A icel jor serés tuit mal bailli, 
Se sa pitié ne cuevre sa puissance. 
Ne jà , por nul desirier, 
Ne remainrai avecques ces tyrans 
Qui sont croisiés à loier 
Por dîmer clers et borjois et sergens. 
Plus en croisa envie qu’encreance ; 
Et quant la crois n’en pût estre garans, 
A tex Croisiés sera Diex trop soffrans, 
Se ne s’en venge à pou de demorance. 
Nostre sires est jà vengiés 
Des haus barons qui or li sont faillis. 
Or les vosist empirier! 
Que sont plus vil qu’onques mais ne vis si. 
Dahait li bers qui est de tel semblance 
Com li oisel qui concilie son nit! 
Pou en i a n’ait son régné honni, 
Por tant qu’il ait sor ses homes poissance. 
